8. számú melléklet

**Segédlet az üzleti terv részét képező pénzügyi terv kitöltéséhez a Nem mezőgazdasági tevékenységek elindításának támogatása - Mezőgazdasági tevékenységek diverzifikációja, mikrovállalkozás indítása című pályázati felhívás kapcsán**

**A felhívás kódszáma: VP6-6.2.1-16**

**Vidékfejlesztési Program**

***Bevezető***

Jelen segédlet a Vidékfejlesztési Program keretében meghirdetett Nem mezőgazdasági tevékenységek elindításának támogatása - Mezőgazdasági tevékenységek diverzifikációja, mikrovállalkozás indítása című felhíváshoz benyújtandó üzleti terv részét képező pénzügyi terv kitöltéséhez nyújt segítséget a pályázók részére. A segédlet két részből áll. Az I. rész a természetes személyek és az egyszeres könyvvitelt vezető vállalkozások számára kitöltendő adatokhoz nyújt segítséget, a II. rész pedig a kettős könyvvitelt vezető vállalkozásoknak.

A pénzügyi tervben a levonható előzetesen felszámított és a fizetendő ÁFA összegét ne tüntesse fel!

Ha a pályázó egyéni vállalkozó és ÁFA-mentes, akkor az SZJA bevallást Bruttó módon tölti, ez alapján a Pénzügyi tervet is, ha ÁFA fizetésre kötelezett, akkor pedig Nettó módon történik mindkettő kitöltése.

Áfa fizetésre kötelezett ügyfél esetében a költség számlákon szereplő, de le nem vonható áfa összegeket természetesen a vonatkozó költség részeként kell elszámolni és feltüntetni a Pénzügyi tervben is, összhangban az Szja bevallással.

**A támogatási kérelem benyújtását követő üzleti évekre vonatkozó adatok**

A ”Pénzügyi terv táblázatban” közölt magyarázatok segítségével töltse ki vállalkozásának pénzügyi tervét.

Mindkét célterület esetében a pénzügyi tervet a megvalósítási időszak 5 évére vonatkozóan kell tölteni.

Fontos, hogy a tervadatokat az adott pályázati felhívás 3.4.1. pontjának 1. alpontjának figyelembevételével adja meg.

A pénzügyi tervben megadott tervadatok teljesülése a jövőben megvalósuló tényadatok alapján vizsgálatra kerül. A tényadatok az üzleti évre vonatkozó üzleti beszámoló, főkönyvi kivonat vagy egyéb számviteli nyilvántartás alapján kerülnek ellenőrzésre.

**Fontos!** Annak érdekében, hogy a felhívás 3.4.1. 1. pontjában szereplő vállalt kötelezettség teljesülése ellenőrizhető legyen, kötelező a támogatást igénylőnek a számviteli nyilvántartásaiban **a támogatás által megvalósuló új, nem mezőgazdasági tevékenységből származó árbevételeit minden kétséget kizáróan és ellenőrizhető módon más bevételektől elkülönítve kell vezetni.** Az így elkülönítetten vezetett bevételek a főkönyvi kivonattal és egyéb számviteli nyilvántartással kell alátámasztani.

Fentiek alapján felhívjuk figyelmét az **Új, nem mezőgazdasági tevékenységből származó kifizetett jövedelem** sorok kitöltésére! Itt kizárólag a támogatás által megvalósított új nem mezőgazdasági tevékenységből származó kifizetett jövedelmeket kell feltüntetni.

Az új, nem mezőgazdasági tevékenységből származó árbevételnek fedeznie kell, legkésőbb a támogatói okirat kézbesítését követő naptól számított 4. gazdálkodási év végére, az új tevékenység vagy az új mikrovállalkozás működése alapján kifizetett jövedelmet, melynek el kell érnie legalább a hatályos kormányrendeletben meghatározott, a teljes munkaidőben foglalkoztatott munkavállaló részére megállapított garantált bérminimumot (éves), vagy részmunkaidős foglalkoztatás esetén annak a foglalkoztatással arányos részét.

A pénzügyi tervének ellenőrzése során elsődleges szempont annak realitása. Ezért fontos, hogy a vállalkozás jövőbeni bevételeit és költségeit reálisan, a vállalkozás lehetőségeihez mérten megfelelően kalkulálja. Az adatokat minden esetben **forintban** és ne ezer forintbanadja meg!

A tervezés során szükséges figyelembe venni, hogy ha az ügyfélnek már van támogatott projektje más intézkedésben, akkor annak hatásait a benyújtásra kerülő kérelemben is fel kell tüntetni.

**Felhívjuk figyelmét, hogy 2016.01.01-i hatállyal módosult a 2000. évi C törvény a számvitelről!**

A kettős könyvvitelt vezető vállalkozások esetében a 2016. évtől megszűnik a rendkívüli eredmény kategória. Mivel a pénzügyi tervben csak az Üzemi (üzleti) eredményhez kapcsolódó bevételeket és kiadásokat kell feltüntetni az összesített sorokban, így azokat a tételeket, amelyeket 2016. után a rendkívüli eredmény megszűnése miatt az egyéb bevétel és egyéb ráfordítás sorokba kerülnek, az „Összes Bevétel” és „Összes Kiadás” sorokban fel kell tüntetni.

1. ***Pénzügyi tervben szereplő sorok jelentése az egyszeres könyvvitelt vezető vállalkozások számára***

**1. sor: Összes bevétel:**

Ezen soron kell megadni az egyéni vállalkozó összes bevételét egy összegben. Részletesen csak a 2.-4. sorban e sorból kiemelt árbevételeket kell feltüntetni.

**2. sor: Új, nem mezőgazdasági tevékenységből származó árbevétel**

Az 1. sorból kiemelve kell feltüntetni kizárólag a támogatás által megvalósított új nem mezőgazdasági tevékenységből származó árbevételt.

**3. sor: Mezőgazdasági tevékenységből származó árbevétel:**

Az 1. sorból kiemelve kell feltüntetni a mezőgazdasági termelő tevékenységet folytató gazdálkodó gazdaságából származó termékek értékesítéséből, illetve szolgáltatás-nyújtásból származó bevételek összegét.

Növénytermesztés, kertészet, szőlő- és gyümölcstermesztés:

A szántóföldi növénytermesztés, gyepgazdálkodás árbevétele, szabadföldi-, üvegházi-, és fólia alatti zöldségtermesztés, virág- és dísznövénytermesztés, faiskola és egyéb kertészet, szőlő- és bortermelés, gyümölcstermesztés árbevétele.

Állattenyésztés:

Állatok és állati termékek értékesítéséből származó árbevétel, vadgazdálkodásból származó bevételek összege.

Mezőgazdasági szolgáltatás:

Például másoknak végzett gépi munkából és gépbérletből származó árbevétel stb.

**4. sor: Egyéb tevékenységekből származó árbevétel:**

Kizárólag az 1. célterület (a már működő, legalább egy teljes lezárt üzleti évvel rendelkező mezőgazdasági mikro-vállalkozások) esetében szükséges kitölteni, ha van a mezőgazdasági tevékenységén kívül egyéb tevékenysége is!

Itt az 1. sorból kiemelve kell feltüntetni a már működő mezőgazdasági mikro-vállalkozások már korábban bejegyzett (nem támogatott) nem mezőgazdasági tevékenységből származó árbevétel összegét.

A mezőgazdasági termékek elsődleges feldolgozásából származó bevételt (előállított takarmány, előállított élelmiszer értékesítéséből származó bevételt) az egyéni vállalkozónak a vonatkozó jogszabályok és TEÁOR szám alapján itt kell feltüntetnie.

**5. sor: Összes kiadás:**

Ezen soron kell megadni az egyszeres könyvvitelt vezető vállalkozások összes kiadását egy összegben. Részletesen csak a 6-8. sorban e sorból kiemelt kiadásokat kell feltüntetni.

Átalányadózó egyéni vállalkozó esetében megegyezik a 6. és 8. sorok összegével.

**6. sor: Bér- és járulékai:**

A bérek, bérjellegű természetbeni juttatások, munkáltatót terhelő nyugdíj- és egészségbiztosítási járulék, egészségügyi hozzájárulás, munkaadói járulék, szakképzési hozzájárulás stb.

**7. Ebből: Új, nem mezőgazdasági tevékenység alapján kifizetett jövedelem:**

A 6. „Bér- és járulékai” sorból kiemelten kell feltüntetni az új tevékenységből vagy az új mikrovállalkozásból kifizetett jövedelmet, valamint a hozzá kapcsolódó munkavállalót terhelő adókat, járulékokat.

**8. sor: Vállalkozói kivét:**

Az egyéni vállalkozó esetében a tevékenysége során személyes közreműködés címén kivett összeg.

7. és 8. sor alapján értékelhető a Felhívás 3.4.1. pontjának 1. alpontjában szereplő vállalt kötelezettség teljesülése.

**9. sor: Vállalkozás eredménye (1.-5.):**

Az Összes bevétel sorban feltüntetett összeg és az Összes Kiadás sorban feltüntetett összeg különbözete.

1. ***Pénzügyi tervben található sorok jelentése a kettős könyvvitelt vezető vállalkozások esetében***

**1. sor: Összes bevétel:**

Ezen soron kell megadni a társas vállalkozó összes bevételét egy összegben az eredménykimutatás Üzemi (üzleti) eredménykategóriájához kapcsolódóan. Részletesen csak a 2.-4. sorban e sorból kiemelt árbevételeket kell feltüntetni.

**2. sor: Új, nem mezőgazdasági tevékenységből származó árbevétel**

Az 1. sorból kiemelve kell feltüntetni kizárólag a támogatás által megvalósított új nem mezőgazdasági tevékenységből származó árbevételt.

**3. sor: Mezőgazdasági tevékenységből származó árbevétel:**

Az 1. sorból kiemelve kell feltüntetni a mezőgazdasági termelő tevékenységet folytató gazdálkodó gazdaságából származó termékek értékesítéséből, illetve szolgáltatás-nyújtásból származó bevételek összegét.

Növénytermesztés, kertészet, szőlő- és gyümölcstermesztés:

A szántóföldi növénytermesztés, gyepgazdálkodás árbevétele, szabadföldi-, üvegházi-, és fólia alatti zöldségtermesztés, virág- és dísznövénytermesztés, faiskola és egyéb kertészet, szőlő- és saját termelésű szőlő feldolgozásából származó bortermelés, gyümölcstermesztés árbevétele.

Állattenyésztés:

Állatok és állati termékek értékesítéséből származó árbevétel, vadgazdálkodásból származó bevételek összege.

Mezőgazdasági szolgáltatás:

Például másoknak végzett gépi munkából és gépbérletből származó árbevétel stb.

**4. sor: Egyéb tevékenységekből származó árbevétel:**

Kizárólag az 1. célterület (a már működő, legalább egy teljes lezárt üzleti évvel rendelkező mezőgazdasági mikro-vállalkozások) esetében szükséges kitölteni, ha van a mezőgazdasági tevékenységen kívül egyéb tevékenysége is!

Itt az 1. sorból kiemelve kell feltüntetni a már működő mezőgazdasági mikro-vállalkozások már korábban bejegyzett (nem támogatott) nem mezőgazdasági tevékenységből származó árbevétel összegét.

A mezőgazdasági termékek elsődleges feldolgozásából származó bevételt (előállított takarmány, előállított élelmiszer értékesítéséből származó bevételt) az egyéni vállalkozónak és a szociális szövetkezeteknek a vonatkozó jogszabályok és TEÁOR szám alapján itt kell feltüntetnie.

**5. sor: Összes kiadás:**

Ezen soron kell megadni a társas vállalkozó összes kiadását egy összegben összegben az eredménykimutatás Üzemi (üzleti) eredménykategóriájához kapcsolódóan. Részletesen csak a 6-8. sorban e sorból kiemelt kiadásokat kell feltüntetni.

Átalányadózó egyéni vállalkozó esetében megegyezik a 6. és 8. sorok összegével.

**6. sor: Személyi jellegű ráfordítások:**

A bérek, bérjellegű természetbeni juttatások, munkáltatót terhelő nyugdíj- és egészségbiztosítási járulék, egészségügyi hozzájárulás, munkaadói járulék, szakképzési hozzájárulás stb.

**7. Ebből: Új, nem mezőgazdasági tevékenység alapján kifizetett jövedelem:**

A 6. „Bér- és járulékai” sorból kiemelten kell feltüntetni az új tevékenységből vagy az új mikrovállalkozásból kifizetett jövedelmet, valamint a hozzá kapcsolódó munkavállalót és a munkaadót terhelő adókat, járulékokat, közterheket.

Itt kell feltüntetni a vezető tisztségviselőnek kifizetett jövedelmet is, amennyiben az az új tevékenységhez kapcsolódik. Az itt megadott adatok alapján értékelhető a Felhívás 3.4.1. pontjának 1. alpontjában szereplő vállalt kötelezettség teljesülése.

**8. sor: Üzemi (üzleti) tevékenység eredménye (1.-5.):**

Az Összes bevétel sorban feltüntetett összeg és az Összes Kiadás sorban feltüntetett összeg különbözete.