9. számú melléklet

**A mezőgazdasági tevékenységből származó nettó árbevétel és annak nettó árbevételhez viszonyított arányának kiszámítása**

|  |  |
| --- | --- |
| *NÁmező*= | *Szánt* + *Áll* + *Kert* + *Gyüm* + *Szőlő* + *Mező* + *Vad* –*Elad* – *Közv* |
| *NÁért* |

ahol:

NÁmező= mezőgazdasági tevékenység nettó árbevételaránya

Szánt    = szántóföldi növénytermesztés, gyepgazdálkodás nettó árbevétele

Áll    = állattenyésztés (állatok + állati termékek) nettó árbevétele

Kert    = kertészeti termelés nettó árbevétele

Gyüm    = gyümölcstermesztés nettó árbevétele

Szőlő    = szőlő és bortermelés nettó árbevétele

Mező    = mezőgazdasági szolgáltatások nettó árbevétele

Vad    = vadgazdálkodás nettó árbevétele

Elad    = eladásra vásárolt mezőgazdasági áruk nettó árbevétele (ELÁBÉ)

Közv    = közvetített mezőgazdasági szolgáltatások nettó árbevétele

NÁért= értékesítés nettó árbevétele

A számlálóban a támogatást igénylő/kedvezményezett a mezőgazdasági tevékenységeinek (a Gazdasági Tevékenységek Egységes Ágazati Osztályozási Rendszere - TEÁOR’08 szerint a 01 nemzetgazdasági ág alá besorolt tevékenységek) a kérelem benyújtását megelőző utolsó teljes[[1]](#footnote-1) lezárt üzleti évre vonatkozó árbevételeit tüntesse fel. Az állattenyésztés árbevételébe az állatok bértartása is beleszámít. A gépi bérmunka a mezőgazdasági szolgáltatások árbevételéhez tartozik.

A mezőgazdasági árbevételt csökkenteni kell azoknak az eladott mezőgazdasági termékeknek a kérelem benyújtását megelőző utolsó teljes1 lezárt üzleti évre vonatkozó árbevételeivel, amelyeket értékesítési céllal vásároltak (pl. gabona felvásárlás után történő értékesítése).

Közvetített mezőgazdasági szolgáltatások nettó árbevétele: azoknak az eladott mezőgazdasági szolgáltatásoknak a kérelem benyújtását megelőző utólsó teljes1 lezárt üzleti évre vonatkozó árbevételei, amelyeket értékesítési céllal vásároltak.

A nevezőben a kérelem benyújtását megelőző utolsó teljes1 lezárt üzleti évre vonatkozó összes értékesítés nettó árbevétele szerepel.

Sem a számlálóban, sem a nevezőben nem szerepel az áfa, a kompenzációs felár, valamint a támogatások értéke.

A mezőgazdasági nettó árbevételbe nem számít bele a nem saját termelésű szőlő feldolgozása.

A tárgyévben elemi kárt szenvedett termelők a megyei kormányhivatal által kiadott igazolás alapján megállapított árbevétel kieséssel a mezőgazdasági árbevételüket módosíthatják.

A mezőgazdasági őstermelők esetében a személyi jövedelemadóról szóló 1995. évi CXVII. törvény 6. melléklete I. pontja az irányadó, azaz a mezőgazdasági tevékenységből származó árbevételnek a mezőgazdasági őstermelői tevékenységből származó árbevételt kell tekinteni.

Abban az esetben, ha a támogatást igénylő aktív őstermelő státusza mellett egyéni vállalkozói tevékenységet is végez, az őstermelői és az egyéni vállalkozói tevékenységből származó

mezőgazdasági árbevételek összegét kell viszonyítani az őstermelőként és egyéni vállalkozóként elért összes árbevételhez a fenti képlet metodikája szerint.

1. *fiatal mezőgazdasági termelő támogatást igénylő kivételével, a felhívásban foglaltaknak megfelelően.* [↑](#footnote-ref-1)